|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** | **Nr. GND/2025/401** |
|  | **(protokols Nr. 12; 70.p.)** |

**Par projekta “****Stāmerienas pils iekštelpu pārbūve, restaurācija un atjaunošana 1. kārta līdzfinansējuma nodrošināšanu**

Gulbenes novada attīstības programmā 2025.-2030.gadam, turpmāk – attīstības programma, ir noteiktas ilgtermiņa un vidējā termiņa prioritātes. Kā viena no ilgtermiņa prioritātēm attīstības programmā ir definēta “IP2.Ilgtspējīga ekonomika un uzņēmējdarbību atbalstoša vide”, un vidējā termiņa prioritāte “VTPE4.Attīstīta uzņēmējdarbības vide”. Lai sasniegtu attīstības programmā izvirzīto prioritāšu īstenošanu, attīstības programmas Investīciju plānā 2025.-2027.gadam ir noteikts rīcības virziens “RVE 4.3.Tūrisma attīstība”, kā ietvaros plānots projekts/aktivitāte “iE4.3.2 Stāmerienas pils pārbūve, atjaunošana un restaurācija”.

Lai uzsāktu Investīciju plānā 2025.-2027.gadam noteiktā rīcības virziena “RVE 4.3.Tūrisma attīstība” ietvaros paredzēto aktivitāti “iE4.3.2 Stāmerienas pils pārbūve, atjaunošana un restaurācija” īstenošanu, ir plānots sagatavot un iesniegt projekta “Stāmerienas pils iekštelpu pārbūve, restaurācija un atjaunošana 1. kārta” pieteikumu Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.6. pasākuma "Kultūras mantojuma saglabāšana un jaunu pakalpojumu attīstība" īstenošanas noteikumi programmas konkursā.

2019.gadā tika pabeigta Stāmerienas pils fasādes atjaunošana, kā arī veiktas citas aktivitātes, kas ietvēra darbus, kas ļauj uzņemt pilī apmeklētājus. Kopš iepriekš minēto aktivitāšu veikšanas Stāmerienas pils ir darbojusies kā lielisks Gulbenes novada tūrisma apskates objekts, tādejādi veicinot Gulbenes novada popularizēšanu un atpazīstamību. Saskaņā ar cilvēku plūsmas skaitītāja fiksētajiem datiem 2024.gadā Stāmerienas pils teritoriju apmeklēja vairāk nekā 29 000 cilvēki, un tika pārdotas 10 000 ieejas biļetes.

Lai padarītu Stāmerienas pili konkurētspējīgāku, pievilcīgāku apmeklētājiem un saglabātu tās kultūrvēsturisko vērtību, 2021.gadā sabiedrība ar ierobežotu atbildību “Arhitektes Ināras Caunītes birojs” izstrādāja būvprojektu “Stāmerienas pils iekštelpu pārbūve, restaurācija un atjaunošana, kas ietver sevī gan restaurācijas, gan inženiertīklu pārbūves darbus, gan vides pieejamas nodrošināšanu.

Iesniedzot projekta “Stāmerienas pils iekštelpu pārbūve, restaurācija un atjaunošana 1.kārta” pieteikumu Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.6. pasākuma "Kultūras mantojuma saglabāšana un jaunu pakalpojumu attīstība" īstenošanas noteikumi, tā apstiprināšanas gadījumā, Gulbenes novada pašvaldība varētu saņemt fondu atbalstu daļējai iepriekš minētā būvprojekta realizācijai.

Šobrīd ar būvprojekta autori Ināru Caunīti un Stāmerienas pils vadību ir panākta vienošanās, ka projekta apstiprināšanas gadījumā primāri tiks realizēta būvprojekta sadaļa, kas skar Stāmerienas pils apkures sistēmas izbūves darbus, jo tādejādi tiks nodrošināts apmeklētāju un darbinieku uzturēšanās komforts pils telpās ziemas mēnešos.

Projekta ietvaros plānots Stāmerienas pils pirmajā un otrajā stāvā izbūvēt centrālās apkures sistēmu, kur siltumu nodrošinātu attiecīgas jaudas granulu katls, ko plānots novietot pilij blakus esošajā ēkā.

Kopējās plānotās projekta izmaksas ir 296963,37 EUR (divi simti deviņdesmit seši tūkstoši deviņi simti sešdesmit trīs *euro*, 37 centi) (tajā skaitā PVN)no kuriem 231093,75 EUR (divi simti trīsdesmit viens tūkstotis deviņdesmit trīs *euro*, 75 centi) ir ERAF finansējums un 65869,62 EUR (sešdesmit pieci tūkstoši astoņi simti sešdesmit deviņi *euro*, 62 centi) ir pašvaldības līdzfinansējums. Projekts ietver sevī būvniecības izmaksas – 279418,37 EUR (tajā skaitā PVN), būvuzraudzība - 6050,00 (tajā skaitā PVN), būvprojekta sadalīšana kārtās un autoruzraudzība 11495,00 (tajā skaitā PVN).

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos,” un Gulbenes novada pašvaldības domes Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT projekta “Stāmerienas pils iekštelpu pārbūve, restaurācija un atjaunošana 1.kārta” iesniegšanu CFLA projektu konkursā.
2. UZDOT Gulbenes novada Centrālās pārvaldes Finanšu nodaļai nepieciešamo līdzfinansējumu 65869,62 EUR (sešdesmit pieci tūkstoši astoņi simti sešdesmit deviņi *euro*, 62 centi) (tajā skaitā PVN) apmērā nodrošināt ņemot aizņēmu Valsts kasē.

3. Par projekta ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis